Так, на вуліцы Хутарской, ля дома №20 , пад вуглом былой летняй кухні, на невялікай глыбіні работнікі вырылі з зямлі башню ад танка, напэўна, часоў Вялікай Айчыннай вайны. Гэтай башняй зацікавіліся жыхары вёскі, дзеці, папрыходзілі суседзі, рабілі фотаздымкі, абмяркоўвалі, што і як. Настаўнікі таксама зацікавіліся знаходкай, наведалі гэтае месца, пачалі думаць пра далейшы лёс башні. У выніку СПК “Азяранскі” забраў яе пакуль што на мехдвор.